Komission kahdeskymmenesseitsemäs vuosikertomus Euroopan parlamentille - polkumyynnin ja tukien vastaisista yhteisön toimista ja suojatoimenpiteistä (2008) [SEC(2009)1413] /* KOM/2009/0573 lopull. */





[pic] | EUROOPAN YHTEISÖJEN KOMISSIO | Bryssel 26.10.2009 KOM(2009) 573 lopullinen KOMISSION KAHDESKYMMENESSEITSEMÄS VUOSIKERTOMUS EUROOPAN PARLAMENTILLE polkumyynnin ja tukien vastaisista yhteisön toimista ja suojatoimenpiteistä (2008) [SEC(2009)1413] KOMISSION KAHDESKYMMENESSEITSEMÄS VUOSIKERTOMUSEUROOPAN PARLAMENTILLE polkumyynnin ja tukien vastaisista yhteisön toimista ja suojatoimenpiteistä (2008) Johdanto Tämä vuoden 2008 kertomus annetaan Euroopan parlamentille sen polkumyynnin vastaisista yhteisön toimista 16. joulukuuta 1981 antaman päätöslauselman ja Euroopan parlamentin teollisuus-, ulkomaankauppa-, tutkimus- ja energiavaliokunnan mietinnön johdosta. Tässä lyhyessä kertomuksessa esitetään yleiskatsaus vuoden 2008 merkittävimpiin tapahtumiin, ja sitä täydentää entisten vuosien tapaan komission yksiköiden laatima yksityiskohtaisempi valmisteluasiakirja liitteineen. Kertomus noudattelee valmisteluasiakirjan yleistä rakennetta ja kaikkia otsikkoja, jotta kattavampia tietoja on helpompi etsiä. Käsillä oleva kertomus ja koko valmisteluasiakirja ovat julkisesti saatavilla osoitteessa http://ec.europa.eu/trade/issues/respectrules/anti_dumping/legis/index_en.htm. 1. YLEISKATSAUS LAINSÄÄDÄNTÖÖN Polkumyyntiä, tukia ja suojatoimenpiteitä koskevat tutkimukset suoritetaan neuvoston perusasetusten mukaisesti. Valmisteluasiakirjassa on katsaus voimassa olevaan lainsäädäntöön. Polkumyynnin ja tukien vastaisista säädöksistä käytetään jatkossa nimitystä ”perusasetus” tai ”perusasetukset”. 2. Peruskäsitteet Valmisteluasiakirjan 2 jaksossa esitellään kaupan suojakeinojen tutkimuksissa käytettävää terminologiaa ja menettelyjä. 3. Kaupan suojakeinojen tarkastelumenettely – pohdinta-aika käynnistynyt Vuoden 2008 alussa kauppapolitiikasta vastaava komissaari totesi, että kaupan suojakeinojen tarkasteluun (vihreää kirjaa koskeva menettely) liittyvien näkemysten lähentämiseksi tarvitaan enemmän pohdinta-aikaa. Tärkeä ennakkoedellytys kaupan suojakeinojärjestelmän toiminnan parantamiseksi on vahvistaa kaikkien sidosryhmien yksimielisyyttä välineiden soveltamisesta. Tällaista yksimielisyyttä ei ole vielä saavutettu, ei elinkeinonharjoittajien parissa, ei Eurooppa-neuvostossa eikä Euroopan parlamentissa. 4. Maanlaajuinen markkinatalousasema Polkumyyntitutkimuksessa maata voidaan pitää täytenä markkinatalousmaana, jos se täyttää viisi kriteeriä, jotka on esitetty kertomuksen liitteenä olevassa valmisteluasiakirjassa. Vuonna 2008 komission yksiköt arvioivat Kiinalta, Vietnamilta, Armenialta, Kazakstanilta ja Mongolialta saatuja maanlaajuista markkinatalousasemaa koskevia pyyntöjä. Kaikki viisi maata toimittivat lisätietoja pyyntönsä tueksi pitkin vuotta. Kyseiset maat ovat eri vaiheissa markkinatalousasemaa koskevassa arvioinnissa. Maiden kanssa järjestettyjen lukuisten kahdenvälisten tapaamisten lisäksi huhtikuussa 2008 pidettiin Kiinan markkinatalousasemaan liittyviä kysymyksiä käsittelevän työryhmän kahdeksas kokous. Sen jälkeen laadittiin kattava alustava arviointiraportti, jossa tunnustettiin, että edistystä on saavutettu, mutta tuotiin esiin myös tiettyjä puutteita. Raportista keskusteltiin jäsenvaltioiden kanssa syyskuussa 2008, ja sitä tuettiin yksimielisesti. Tiivistä yhteistyötä Kiinan kanssa jatketaan vuonna 2009. Seuraavaa Vietnamin arviointiraporttia koskevat suunnittelu- ja luonnostelutyöt aloitettiin vuoden 2008 lopulla. Raportista on tarkoitus keskustella jäsenvaltioiden kanssa vuoden 2009 ensimmäisen puoliskon lopulla. Lokakuussa 2008 järjestettiin Kazakstanin ja EU:n yhteistyöneuvoston kokous, jossa keskusteltiin markkinatalousasemasta. Komissio oli valmistautunut tekemään lisätarkastusmatkan Mongoliaan syksyllä 2008, mutta Mongolian hallituksen päätöksestä matka lykättiin. Armeniaa koskevassa työssä keskityttiin pääasiassa Armenian hallitukselta ja muista lähteistä saatujen tietojen perusteelliseen analyysiin. 5. KUULEMISMENETTELYSTÄ VASTAAVA NEUVONANTAJA Vuosi 2008 oli ensimmäinen täysi toimintavuosi kuulemismenettelystä vastaavalle kauppapolitiikan pääosaston neuvonantajalle, joka aloitti toimintansa huhtikuussa 2007. Neuvonantaja kuuluu hallinnollisesti kauppapolitiikan pääosastoon mutta toimii riippumattomasti. Hän raportoi suoraan pääjohtajalle. Neuvonantajan päätehtävänä on taata puolustautumisoikeuksien täysimääräinen harjoittaminen kauppaan liittyvissä menettelyissä Euroopan komission kanssa. Neuvonantaja antaa myös kauppapolitiikan pääosaston pääjohtajalle neuvoja sovellettavasta menettelystä ja hyvästä hallintotavasta sekä tarvittaessa muista seikoista, jotka tulevat esiin kauppaan liittyvissä menettelyissä. Vuonna 2008 neuvonantaja sai 19 kuulemispyyntöä 11:ssä polkumyynnin vastaisessa menettelyssä (näihin sisältyi yksi sitoumus) ja järjesti 16 kuulemista. Kuulemismenettelystä vastaava neuvonantaja järjesti myös kaksi tapaamista, joissa asianomaiset osapuolet, kuten yhteisön tuotannonala, vientiä harjoittavat tuottajat sekä tuojat, voivat esittää väitteensä. Asianomaisten osapuolten yleisin syy ottaa yhteyttä neuvonantajaan on saada tarkempia selvityksiä siitä, miksi jotkin väitteet on hylätty, mutta muita käsiteltyjä kysymyksiä ovat ei-luottamuksellisten asiakirjojen laatu, tuotteen soveltamisala, yhteistyöstä kieltäytyminen, markkinatalouskohtelua/yksilöllistä kohtelua koskevat päätelmät sekä vahinkoa ja yhteisön etua koskevat väitteet. Lisätietoja kuulemisista ja tapaamisista sekä tärkeimmistä käsitellyistä aiheista löytyy vuosikertomuksen liitteenä olevasta valmisteluasiakirjasta. 6. Tiedotus- ja viestintätoimet / kahdenvälinen yhteydenpito Pk-yrityksille tarkoitettu kaupan suojakeinoihin keskittynyt yhteyspiste (Trade Defence Helpdesk) perustettiin kaupan suojakeinomenettelyiden monimutkaisuuden vuoksi; se suunnattiin erityisesti pk-yrityksille niiden pienuuden ja hajanaisuuden vuoksi. Yhteyspisteen tehtävänä on käsitellä kaupan suojakeinoihin liittyviä sekä yleisiä että tapauskohtaisia kysymyksiä ja ongelmia erityisesti pk-yritysten kannalta. Osa kaupan suojakeinoja käsittelevästä verkkosivusta on suunnattu pk-yrityksille, ja sieltä löytyvät yhteyspisteen yhteystiedot. Vuonna 2008 yhteyspiste sai monia tietopyyntöjä, jotka kaikki käsiteltiin välittömästi. Pyynnöt liittyivät sekä menettelytapoihin että menettelyiden sisältöön. Kolmansissa maissa – Indonesiassa, Serbiassa, Jordaniassa, Ukrainassa, Persianlahden yhteistyöneuvoston maissa, Albaniassa ja Libanonissa – järjestettiin useita seminaareja kaupan suojakeinoihin liittyvistä kysymyksistä. Lisäksi Intian kanssa käytiin pyöreän pöydän keskusteluja tukikysymyksistä. 7. Yleiskatsaus polkumyynnin ja tukien vastaisiin sekä suojatoimenpiteitä koskeviin tutkimuksiin ja toimenpiteisiin 7.1. Yleistä Vuoden 2008 lopussa yhteisössä oli voimassa 128 polkumyyntitoimenpidettä (ks. liite O) ja kahdeksan tukien vastaista toimenpidettä (ks. liite P). Polkumyynnin ja tukien vastaiset toimenpiteet koskivat vuonna 2008 0,6:ta prosenttia kokonaistuonnista yhteisöön. Jäljempänä olevista aiheista kerrotaan tarkemmin tämän kertomuksen liitteenä olevassa valmisteluasiakirjassa. Otsikoiden viereen on merkitty viitteet valmisteluasiakirjan liitteisiin. 7.2. Uudet tutkimukset (ks. liitteet A–E ja N) Vuonna 2008 aloitettiin 20 tutkimusta.[1] Väliaikaiset tullit otettiin käyttöön viidessä menettelyssä. 16 tapauksessa päädyttiin asettamaan lopullisia tulleja. Kolme menettelyä päätettiin ilman toimenpiteiden käyttöönottoa. Lisäksi kahden polkumyyntitoimenpiteen voimassaolon annettiin päättyä automaattisesti niiden viiden vuoden soveltamisajan päätyttyä. 7.3. Tarkastelut Tarkasteluihin liittyvät tutkimukset muodostavat edelleen merkittävän osan kaupan suojakeinoista vastaavien yksiköiden työstä. Vuosina 2004–2008 niiden osuus kaikista vireille pannuista tutkimuksista oli 62 prosenttia. Tilastotiedot vuosilta 2004–2008 esitetään valmisteluasiakirjan taulukossa 2. 7.3.1. Toimenpiteiden voimassaolon päättymistä koskevat tarkastelut (ks. liite F) Perusasetusten 11 artiklan 2 kohdassa ja 18 artiklassa säädetään, että toimenpiteiden voimassaolo päättyy viisi vuotta niiden käyttöön ottamisen jälkeen, ellei toimenpiteiden päättymistä koskeva tarkastelu osoita, että ne olisi pidettävä voimassa alkuperäisessä muodossaan. Vuonna 2008 aloitettiin seitsemän toimenpiteiden päättymistä koskevaa tarkastelua. Yhdeksän tarkastelua päätettiin vahvistamalla tulli vielä viiden vuoden ajaksi. Viisi tarkastelua päätettiin toimenpiteiden lakkauttamiseen. 7.3.2. Välivaiheen tarkastelut (ks. liite G) Perusasetusten 11 artiklan 3 kohdassa ja 19 artiklassa säädetään mahdollisuudesta tarkastella toimenpiteitä uudelleen niiden voimassaoloaikana. Tarkastelut voidaan rajoittaa polkumyynnin tai tukien taikka vahingon tarkasteluun. Vuonna 2008 pantiin vireille yhteensä 13 välivaiheen tarkastelua. 20 välivaiheen tarkastelua päätettiin vahvistamalla tulli tai muuttamalla sitä. Kuusi tarkastelua päätettiin toimenpiteiden lakkauttamiseen. 7.3.3. Muut välivaiheen tarkastelut (ks. liite H) Vuonna 2008 saatettiin päätökseen useita muita tarkasteluja, jotka eivät kuulu perusasetusten 11 artiklan 3 kohdan tai 19 artiklan soveltamisalaan tai joiden vireillepanosta ei julkaistu ilmoitusta virallisessa lehdessä. Vuonna 2008 tehtiin 13 tällaista tarkastelua, joissa toimenpiteet vahvistettiin tai niitä muutettiin, ja yhden tuloksena toimenpiteet päätettiin. Ne koskivat mm. sitoumusten tehokasta seurantaa, WTO:n riitojen ratkaisua koskevan sopimuksen mukaisten menettelyiden jatkotoimia ja toimenpiteiden keskeyttämistä. 7.3.4. Uuden viejän tarkastelut (ks. liite I) Perusasetusten 11 artiklan 4 kohdassa ja 20 artiklassa säädetään ”uutta viejää” koskevista tarkasteluista ja ”nopeutetuista” tarkasteluista, joiden avulla voidaan määrittää yksilöllinen polkumyyntimarginaali tai yksilöllinen tasoitustulli sellaisille kyseisen viejämaan uusille viejille, jotka eivät vieneet tuotetta tutkimusajanjakson aikana. Näiden viejien on osoitettava, että ne ovat todellisia uusia viejiä ja että ne ovat tosiasiallisesti aloittaneet viennin yhteisöön tutkimusajanjakson jälkeen. Tällöin niille voidaan määrittää yksilöllinen tulli, joka on yleensä pienempi kuin koko maata koskeva tulli. Vuonna 2008 pantiin vireille yksi uuden viejän tarkastelu. 7.3.5. Absorptiotutkimukset (ks. liite J) Jos on olemassa riittävä näyttö siitä, että vientihinnat ovat alkuperäisen tutkimusajanjakson jälkeen ja joko ennen toimenpiteiden käyttöönottoa tai sen jälkeen laskeneet tai että kyseisen yhteisöön tuodun tuotteen jälleenmyyntihinnat tai myöhemmät myyntihinnat eivät ole muuttuneet tai eivät ole muuttuneet riittävästi, voidaan käynnistää erityinen ”absorptiotutkimus” sen selvittämiseksi, onko toimenpiteellä ollut vaikutusta edellä mainittuihin hintoihin. Alempien myyntihintojen ottamiseksi huomioon voidaan laskea polkumyyntimarginaalit uudelleen ja korottaa tullia. Mahdollisuudesta absorptiotutkimuksen tekemiseen säädetään perusasetusten 12 artiklassa ja 19 artiklan 3 kohdassa. Vuonna 2008 ei pantu vireille eikä päätetty yhtään absorptiotutkimusta. 7.3.6. Kiertämistä koskevat tutkimukset (ks. liite K) Perusasetusten 13 ja 23 artiklassa säädetään mahdollisuudesta aloittaa tutkimukset uudelleen, jos esitetään näyttöä siitä, että toimenpiteitä kierretään. Vuonna 2008 aloitettiin yksi tällainen tutkimus. Yksi kiertämistä koskeva tutkimus päätyi tullin soveltamisalan laajentamiseen ja yksi tutkimus päätyi siihen, ettei tullin soveltamisalaa laajenneta. 7.4. Suojatoimenpidetutkimukset (ks. liite L) Vuonna 2008 EY:ssä ei ollut suojatoimenpiteisiin liittyvää toimintaa. 8. Polkumyynnin ja tukien vastaisten toimenpiteiden soveltaminen 8.1. Toimenpiteiden seuranta Voimassa oleviin toimenpiteisiin kohdistuvissa seurantatoimissa keskityttiin neljään tärkeimpään alaan: 1) petosten estämiseen, 2) kauppavirtojen ja markkinoiden muutosten seuraamiseen, 3) toiminnan tehostamiseen soveltuvin keinoin ja 4) sääntöjenvastaisiin käytäntöihin puuttumiseen. Näiden toimien ansiosta kaupan suojakeinoista vastaavat yksiköt pystyivät toimimaan soveltamisen alalla ennakoivammin pelkän reagoimisen sijaan. 8.2. Sitoumusten valvonta (ks. liitteet M ja Q) Sitoumusten valvonta kuuluu soveltamistoimiin, sillä sitoumukset ovat yksi polkumyynnin ja tukien vastaisten toimenpiteiden muoto. Komissio hyväksyy ne, jos se on vakuuttunut siitä, että polkumyynnin tai tukien aiheuttama vahinko voidaan poistaa niiden avulla tehokkaasti. Vuoden 2008 alussa sitoumuksia oli voimassa 38. Vuoden 2008 aikana sitoumukset muuttuivat seuraavasti: kolmen yrityksen sitoumusten voimassaolo lakkasi ja 11 sitoumustarjousta hyväksyttiin. Vuoden 2008 lopussa voimassa oli näin ollen yhteensä 46 sitoumusta. 9. Palautukset (ks. liite U) Perusasetusten 11 artiklan 8 kohdan ja 21 artiklan 1 kohdan mukaisesti tuoja voi pyytää kannettujen tullien palautusta, jos osoitetaan, että polkumyynti- tai tukimarginaali, jonka perusteella tullit maksettiin, on poistettu tai sitä on alennettu voimassa olevaa tullia alemmalle tasolle. Vuonna 2008 jätettiin 25 uutta palautuspyyntöä (jotka kattoivat 55 hakemusta). Tapauksista yhdeksän päätettiin niin, että täyttä tai osittaista palautusta ei myönnetty, kolme palautuspyyntöä hylättiin ja kuusi pyynnöistä peruutettiin. 10. Muutoksenhaku: Euroopan yhteisöjen tuomioistuimen ja ensimmäisen oikeusasteen tuomioistuimen tuomiot Vuonna 2008 Euroopan yhteisöjen tuomioistuin ja ensimmäisen oikeusasteen tuomioistuin antoivat kahdeksan tuomiota, jotka liittyivät polkumyynnin tai tukien vastaisiin menettelyihin. Ne antoivat myös yhteensä vuoden mittaan 10 polkumyynti- tai tukiasioihin liittyvää määräystä. Valmisteluasiakirjassa esitetään tiivistelmä joistakin tuomioista. Vuonna 2008 pantiin vireille 16 uutta asiaa, joista 10 oli ensimmäisen oikeusasteen tuomioistuimessa nostettuja kanteita ja kuusi Euroopan yhteisöjen tuomioistuimelle jätettyjä valituksia. Valmisteluasiakirjan liitteessä S esitetään luettelo vuoden 2008 lopussa ensimmäisen oikeusasteen tuomioistuimessa tai yhteisöjen tuomioistuimessa edelleen vireillä olleista polkumyyntiin tai tukiin liittyvistä tapauksista. 11. Toiminta Maailman kauppajärjestössä (WTO) 11.1. Polkumyynnin ja tukien vastaisia toimenpiteitä ja suojatoimenpiteitä koskevat riitojenratkaisumenettelyt WTO:lla on käytössään täsmällinen menettely WTO-sopimusten soveltamista koskevien riitojen ratkaisemiseksi jäsenten välillä. Tammikuussa 2008 hyväksyttiin WTO:n raportti, jonka WTO:n paneeli oli laatinut vuoden 2007 aikana Norjan vireille panemassa asiassa, jossa se vastusti loheen kohdistuvia EU:n polkumyyntitoimenpiteitä. EU aloitti raportin päätelmien täytäntöönpanon vuonna 2008. Intia pyysi joulukuussa 2008 WTO:lta kuulemista EU:n kanssa polyeteenitereftalaattia (PET) koskevista voimassa olevista polkumyynti- ja tukitoimenpiteistä. Tarkempia tietoja näistä asioista esitetään tämän kertomuksen liitteenä olevassa valmisteluasiakirjassa. 11.2. Muut WTO-toimet Vuonna 2008 Dohan kehitysohjelman säännöistä neuvotteleva ryhmä kokoontui vuoden alkupuoliskolla keskustelemaan puheenjohtajan ensimmäisestä luonnoksesta, jota kierrätettiin marraskuussa 2007. Suurin osa WTO:n jäsenistä, EU mukaan lukien, korosti tekstin epätasapainoa. Tämä koski etenkin polkumyyntiin ja kalastustukiin liittyviä luonnostekstejä. Monet pyysivät puheenjohtajaa laatimaan uuden tasapainoisemman tekstin mahdollisimman pian. Vuoden tärkein tapahtuma oli ministerikonferenssi, joka pidettiin heinäkuun lopulla, mutta kokouksessa ei käsitelty erityisesti sääntöjä. Samanaikaisesti komission yksiköt osallistuivat polkumyyntiä, tukia ja tasoitustoimenpiteitä käsittelevien komiteoiden tavanomaiseen työhön. Komiteat kokoontuivat kahdesti sääntömääräisiin kokouksiin tarkastelemaan ilmoituksia ja käsittelemään erityisen merkittäviä asioita. Polkumyyntikomiteassa sovittiin uudesta yhteisestä muodosta, jonka mukaisesti polkumyynnin vastaisista toimista raportoidaan puolivuosittain. Tukikomiteassa käsiteltiin EY:n uusia ja täydellisiä tukia koskevaa ilmoitusta (2007), ja jäsenvaltioiden kysymyksiin vastattiin. 12. Päätelmät Vuonna 2008 vireille pantujen uusien tapausten määrä kasvoi merkittävästi verrattuna edeltävään vuoteen, ja myös käyttöön otettujen lopullisten toimenpiteiden määrä kasvoi. Ilman toimenpiteiden käyttöönottoa päätettyjen tutkimusten ja käyttöön otettujen väliaikaisten toimenpiteiden määrät putosivat kuitenkin huomattavasti. Tarkasteluja pantiin vireille aiempaa vähemmän ja loppuun saatettujen tarkastelujen määrä laski vuoden 2007 tasolta. Vihreään kirjaan liittyvän menettelyn osalta hyväksyttiin vuonna 2008 yleisesti, että pohdinta-aikaa tarvitaan enemmän, jotta päästään parempaan yhteisymmärrykseen kaupan suojakeinojen toiminnasta. Kaupan suojakeinoja käsittelevät komission yksiköt noudattivat edelleen vuonna 2008 tutkimuksissaan korkeimpia standardeja. Ne pyrkivät varmistamaan, että kaikkien osapuolten oikeudet otetaan huomioon prosessissa. Vuosi oli ensimmäinen täysi toimintavuosi kuulemismenettelystä vastaavalle neuvonantajalle. Kaupan suojakeinoja käsittelevät komission yksiköt järjestivät seminaareja, jotta eri sidosryhmät ja kolmansien maiden viranomaiset saisivat asiaan liittyvistä kysymyksistä enemmän tietoa ja ymmärtäisivät niitä paremmin. [1] Valmisteluasiakirjan taulukossa 1 esitetään tilastotietoja vuosina 2003–2007 perusasetusten 5 ja 10 artiklan mukaisesti vireille pannuista uusista tutkimuksista.